Paterna atorga el nom de Vicente Miguel Carceller a la Biblioteca de La Canyada
24/04/2018

# Paterna atorga el nom de Vicente Miguel Carceller a la Biblioteca de La Canyada

[![Paterna otorga el nombre  de Vicente Miguel Carceller a la Biblioteca de La Canyada  ](/images/noticias/2018/04/biblioteca-vicent-carceller.jpg)](/images/noticias/2018/04/biblioteca-vicent-carceller.jpg)

24.04.2018

La regidora de Tradicions, Cultura i Foc, Paqui Periche juntament amb els familiars de Carceller i el Tinent Alcalde i President del Consell de Recuperació de la Memòria Democràtica, Julio Fernández van descobrir ahir la placa que dóna nom a aquesta biblioteca

L'Ajuntament de Paterna ha atorgat el nom de “Vicente Miguel Carceller” a la biblioteca de la Canyada en reconeixement al foment de l'ús del valencià que va realitzar Carceller durant principis del segle XX a través de l'edició de la revista La Traca, que va constituir un fenomen dins del periodisme arribant a ostentar el rècord de revista espanyola amb més tiratge.

La regidora de Tradicions, Cultura i Foc, Paqui Periche juntament amb els familiars de Carceller i el Tinent Alcalde i President del Consell de Recuperació de la Memòria Democràtica, Julio Fernández van descobrir ahir la placa que dóna nom a aquesta sala cultural.

Durant l'acte, Periche, que va destacar la figura de Vicente com a impulsor també de la Canyada, va recordar també que aquest va ser afusellat pel règim franquista per lluitar per la democràcia, per la llibertat, per la nostra cultura i les nostres tradicions.

Així mateix, va recordar que amb aquesta placa “complim un acord de l'Ajuntament” – en referència a la moció socialista que proponia donar aquest nom a la biblioteca – “i contribuïm a recuperar la memòria de Vicente Miguel Carceller”.

“Una memòria vinculada a la nostra cultura i tradició valenciana, però també al republicanisme”, va afirmar la regidora per a recordar que Vicente Miguel Carceller va ser afusellat en la paredassa d'Espanya en 1940 pel règim franquista per lluitar per la democràcia, per la llibertat, per la nostra cultura i les nostres tradicions.

“Aquesta és una biblioteca modesta, però creiem que té un caràcter simbòlic, per ser un lloc de cultura i per estar en la Canyada, tan vinculada a la vida de Carceller”, va afirmar Paqui.